11/06/2012 | Administración LocalMunicipal
Boiro
Modificación Ordenanza fiscal apertura establecementos

En virtude de Decreto dictado por esta Alcaldía-Presidencia no día de hoxe foi elevado a definitivo o acordo adoptado polo Pleno desta Corporación en sesión de data 12 DE ABRIL DE 2012 relativo á aprobación inicial da modificación da Ordenanza Fiscal reguladora da taxa pola intervención municipal nas comunicacións previas, declaracións responsables e no outorgamento de licenzas de apertura de establecementos, toda vez que, rematado o prazo de 30 días hábiles de exposición pública do expediente, non foron presentadas reclamacións, motivo polo que, de conformidade co previsto no artigo 70.2 da Lei 7/1985, do 2 de abril, Reguladora das bases do réxime local, en relación co artigo 17.2 do R. D. Lexislativo 2/2004 do 5 de marzo, Texto Refundido da Lei Reguladora das facendas locais, se procede á publicación do acordo e da modificación aprobada definitivamente. “ PRIMEIRO.- Elevar a definitivo o acordo de aprobación inicial do expediente de modificación da Ordenanza Fiscal reguladora da taxa pola intervención municipal nas comunicacións previas, declaracións responsables e no outorgamento de licenzas de apertura de establecementos. SEGUNDO - Que se proceda á publicación no Boletín Oficial da Provincia do acordo de elevación a definitivo do de aprobación inicial, en cumprimento do disposto no apartado 4º do artigo 17, do texto refundido da lei reguladora das facendas Locais, sen que entre en vigor a modificación ata a súa publicación, así como o texto íntegro das modificacións das Ordenanzas aprobado. TERCEIRO - Dar conta ó Pleno da Corporación na vindeira sesión que este órgano realice. No uso das facultades concedidas polos artigos 133.2 e 142 da Constitución e polo art.106 da Lei 7/85, de 2 de abril, Reguladora das Bases de Réxime Local, e de conformidade có disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, o Concello de Boiro establece a Taxa pola Intervención Municipal nas comunicacións previas, declaracións responsables e no outorgamento de licenzas de apertura de establecementos, a que se refire o art.20.4. i) do propio Real Decreto Lexislativo, que se rexerá pola presente Ordenanza Fiscal, cuxas normas atenden ao prevido no art.57 do citado Real Decreto Lexislativo.1.- O feito impoñible está determinado polas actuacións municipais desenvolvidas por mor da apertura de establecementos para a verificación de que os mesmos reúnen as condicións requiridas polas Ordenanzas municipais, lexislación urbanística e sectorial de aplicación con carácter previo no caso de concesión de licenzas e posterior á presentación nos casos de presentación de comunicacións previas e declaracións responsables.2.- Devengo da taxa. - Devéngase a taxa e nace a obriga de contribuír dende que se inicia a prestación do servizo, cando se presenta unha comunicación previa ou unha declaración responsable ou no seu caso ao solicitar a oportuna licenza. Cando a apertura tivese lugar sen ter obtido a oportuna licenza, a taxa devengarase cando se inicie efectivamente a actividade municipal conducente a determinar si o establecemento reúne ou non as condicións esixibles, con independencia da iniciación do expediente administrativo que poda instruírse para autorizar a apertura do establecemento ou decretar o seu peche, se non fora autorizable dita apertura. A obriga de contribuír, unha vez nacida, non se verá afectada, en modo algún pola denegación da licenza solicitada ou pola concesión desta condicionada á modificación das condicións do establecemento, nin pola renuncia ou polo desistimento do solicitante unha vez concedida a licenza.3.-Aos efectos da aplicación deste tributo, considerarase como apertura e, polo tanto, suxeita ao pago da Taxa: a) Os primeiros establecementos b) Os traslados de locais c) Os cambios da actividade desenvolta nos locais, aínda que continúe o mesmo titular, ou a ampliación das actividades exercidas no establecemento. d) Os traspasos, transmisións, cesións, cambios na forma da sociedade, unións e fusións de empresas e cambios de denominación social.4.- Entenderase por establecemento que require a presentación dunha comunicación previa ou unha declaración responsable ou no seu caso, a obtención de licenza para a súa apertura: a) Os locais dedicados ao exercicio habitual do comercio. Presumirase dita habitualidade nos casos a que se refire a lexislación mercantil e fiscal e, especificamente, cando a realización da actividade estea suxeita a tributación polo Imposto sobre Actividades Económicas. b) Os locais nos que se desenvolva unha actividade económica de carácter comercial, industrial, de servizos, profesional ou artística c) Toda edificación habitable cuxo destino principal non sexa a vivenda e que se dedique a: Casinos, sociedades ou círculos dedicados ao recreo dos seus compoñente ou asociados. As distintas dependencias que, dentro dos locais do casino, sociedade ou círculo sexan destinados a explotacións económicas suxeitas a tributación polo Imposto sobre Actividades Económicas serán obxecto de apertura diferente á principal que se refire ao obxecto social de carácter non lucrativo. Depósito ou almacén, aínda que estea pechado ao público Actividades que, tendo ou non un fin lucrativo, impliquen a presenza habitual de persoas no local. Locais nos que se realicen usos e actuacións contempladas no Regulamento de Actividades Molestas, Nocivas, Insalubres ou Perigosas Locais e recintos nos que se realicen espectáculos públicos. Oficinas, despachos, bufetes, escritorios, consultorios ou estudos abertos ao público, onde se exerzan actividades artísticas, profesionais ou de ensinanza con fins lucrativos e suxeitas a tributación polo Imposto sobre Actividades Económicas 5.- Non están suxeitos á obrigación de contribuír por este concepto, pero si á obrigación de obter a oportuna licenza municipal as actividades que se exerzan en postos fixos nos mercados municipais. Son suxeitos pasivo en concepto de contribuintes, as persoas físicas e xurídicas e as entidades a que se refire o art.35.4 da Lei Xeral Tributaria (L. X. T.), titulares da actividade que se pretende desenvolver ou, no seu caso, que se desenvolva no establecemento.1.- Serán responsables solidarios da débeda tributaria, as persoas ou entidades a que se refire o art.42 da L. X. T.2.- Serán responsables subsidiarios, os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e có alcance que sinala o art.43 da L. X. T.1.-As tarifas desta licenza satisfaranse unha sola vez e serán: a) En zona urbana ou no Polígono Industrial de Espiñeira: o triplo da cota do imposto de actividades económicas da actividade que se pretenda exercer b) En zona non urbana: o dobre da cota do imposto de actividades económicas da actividade que se pretenda exercer 2.-A cota do Imposto de Actividades Económicas (IAE) da actividade que se pretenda exercer será a cota mínima municipal das tarifas fixadas no Decreto Lexislativo 1175/1990, de 28 de setembro, excluíndo o elemento superficie dos locais ou calquera outro elemento que non teña a cualificación expresa nas referidas Tarifas. No caso de que a cota mínima municipal estea integrada exclusivamente polo valor do elemento tributario de superficie este será cota mínima municipal.3.-Cando se trate de axencias, sucursais ou delegacións de empresas non radicadas na localidade, o importe da taxa será, de ser inferior ao determinado no apartado un, como mínimo: 4.- No caso dos centros comerciais, cada comercio, establecemento ou actividade económica desenvolta no mesmo deberá tramitar a súa apertura independentemente da solicitada polo centro comercial.5.- No caso de espectáculos públicos por breve tempo, os dereitos reduciranse proporcionalmente ao tempo no que realmente estean funcionando, tomando a cota do apartado un deste artigo como base anual. Non podendo ser a cota mínima inferior a 120,00€. 6.- Cando se trate de actividades mercantís ou industriais exentas ou con cotas cero no imposto de actividades económicas, os dereitos por expedición da licenza de apertura quedara´n limitados a unha cota de 266,10 €. 7.-As ampliacións de establecementos para a mesma actividade tributarán por esta taxa con unha cota de tres ou dúas veces, segundo o estipulado no apartado un, o valor do incremento do elemento superficie a efectos do IAE.8.-As licenzas de cambio de titularidade, nos casos de traspaso, cesión ou transmisión da titularidade das actividades que se desenvolven nos establecementos, condicionados sempre a que non se produza un cambio ou ampliación das actividades desenvoltas no local xa que, neste caso, esixirase a cota íntegra de acordo ao apartado un deste artigo, pagarán dunha soa vez e será unha tarifa única de 58,00 €. Non serán aplicables outros beneficios fiscais que os expresamente previstos na norma con rango de lei ou os derivados da aplicación de tratados internacionais.1.-As persoas interesadas na obtención dunha licenza de apertura de establecemento industrial ou mercantil presentarán previamente, no rexistro xeral, a oportuna solicitude ou comunicación previa, con especificación da actividade ou actividades a desenvolver no local. Xunto coa solicitude ou comunicación previa, ademais da documentación legalmente establecida en cada caso, deberán acompañar a seguinte documentación:  Último recibo acreditativo do pago do IAE ou copia compulsada do modelo de alta no IAE  Xustificante de alta do local no Imposto sobre Bens Inmobles(IBI) ou último recibo acreditativo do pago do IBI  Modelo establecido polo Concello, debidamente cumprimentado, e referente á tramitación da alta nos Padróns de lixo, auga e rede de sumidoiros.2.- Se despois de formulada a solicitude de apertura se variase ou ampliase a actividade a desenvolver no establecemento ou ben se amplía o local inicialmente previsto, estas modificacións deberán se poñerse en coñecemento da Administración Municipal co mesmo detalle e alcance que se esixe na declaración previa no parágrafo anterior.3.-No momento de solicitar a correspondente licenza, os interesados ou os seus representantes procederán a efectuar a correspondente autoliquidación e a ingresar o seu importe en concepto de depósito previo, que será aplicado á cota que resulte unha vez que sexa concedida a correspondente licenza, procedéndose a súa devolución no caso de que, polas causas non imputables ao interesado, non se prestará o servizo.4.-Xuntamente co depósito previo, ingresarase o importe estimado dos anuncios que deban publicarse como consecuencia da tramitación do expediente.5.-Os servizos de xestión tributaria, previamente á concesión da licenza, revisarán a liquidación e pola Intervención Xeral realizarase a fiscalización que corresponda.6.-Nos supostos de presentación de comunicación previa ou declaración responsable, os obrigados tributarios virán obrigados a presentar ante o Concello autoliquidación segundo o modelo determinado pola Administración Municipal e simultaneamente procederá a ingresar en fondos municipais a cota que resulte.7.-Non se admitirá a trámite nengunha solicitude sen o xustificante de ingreso do depósito previo.1.-A Xunta de Goberno Local adoptará a resolución que proceda que será notificada ao interesado e aos servizos municipais aos que competa a execución da mesma, así como ao Servizo de Xestión Tributaria municipal que comprobará a veracidade das declaracións e a exactitude das liquidacións practicadas.2.-Na mesma resolución procederase a aprobar a liquidación da Taxa de outorgamento da licenza nos supostos de actividades suxeitas a licenza segundo a Ordenanza Municipal.3.-Nos demais supostos nos que non sexa obrigatoria a obtención de licenza e a actividade se exerza previa presentación de comunicación previa ou declaración responsable, o Servizo correspondente comunicará ao Servizo de Xestión Tributaria os supostos nos que a autoliquidación inicial non alcanza a totalidade de cota, procedéndose por parte da Xestión Tributaria a aprobar a liquidación complementaria que corresponda.4.-Nos supostos de resolución denegatoria da licenza ou perda de eficacia da comunicación previa ou declaración responsable, procederase á devolución do depósito constituído, unha vez que o acto administrativo sexa firme e sen prexuízo das sancións a que houbera lugar. Do importe a devolver deduciranse as taxas por tramitación do expediente, conforme ao sinalado na Ordenanza reguladora das mesmas.1.-Antes de que sexa ditado o acto administrativo sobre a concesión da licenza ou no seu caso, dentro dos tres meses seguintes á presentación da comunicación previa ou declaración responsable, os interesados poderán renunciar expresamente á apertura ou desistir da solicitude e obter a devolución do 30% do depósito constituído.2.-Consideraranse caducadas as licenzas si, despois de concedidas transcorren máis de seis meses sen producirse a apertura dos locais ou, si despois de abertos, se pechan novamente por un período superior aos seis meses consecutivos, salvo nos casos de forza maior. Presumirase que existe esta circunstancia en tanto non transcorran os prazos concedidos para a terminación das obras do edificio ou local no que se estará o establecemento. Nestes casos de caducidade da licenza, o obrigado tributario non terá, pola soa circunstancia de non ter realizadas as obras, en todo ou en parte, dereito á devolución se non realizase as obras nos supostos de presentación de comunicación previa ou declaración responsable. En todo o relativo á cualificación de infraccións tributarias, así como das sancións que ás mesmas correspondan, estarase ao disposto nos artigos 178 e seguintes da L. X. T. A presente ordenanza fiscal, onde a súa redacción definitiva foi aprobada polo Pleno da Corporación en sesión celebrada o once de decembro de mil novecentos noventa e un (11/12/91), entrará en vigor o mesmo día da súa publicación no Boletín Oficial da Provincia e será de aplicación a partir do un de xaneiro de mil novecentos noventa e dous (01/01/92), permanecendo en vigor ata súa modificación ou derrogación expresa. Foi publicada no Boletín Oficial da Provincia do dazaoito de marzo de mil novecentos noventa e dous (18/03/92). Modificada polo Concello-Pleno en sesión celebrada o dazaoito de febreiro de mil novecentos noventa e nove (18/02/99) e vinteún de decembro de dous mil (21/12/00) e publicada no Boletín Oficial da Provincia nº 85 de data dazaseis de abril de mil novecentos noventa e nove (16/04/99) e trinta de decembro de dous mil (30/12/00). Dilixencias.- A presente Ordenanza foi modificada por: 1. Pleno da Corporación en sesión celebrada o dazaoito de febreiro de mil novecentos noventa e nove (18/02/99) e vinteún de decembro de dous mil (21/12/00) e publicada no Boletín Oficial da Provincia nº 85 de data dazaseis de abril de mil novecentos noventa e nove (16/04/99) e trinta de decembro de dous mil 2. Pleno da Corporación en sesión celebrada o 07/11/02 e publicada no BOP nº 261 e nº 298 de datas 14/11/02 e 30/12/02 respectivamente, e será de aplicación a partir do 01.01.03, permanecendo en vigor ata a súa modificación ou derrogación expresa.3. Pleno da Corporación en sesión celebrada o 11 de novembro de 2003, publicada no BOP nº 299 de data 31/12/2003, e será de aplicación a partir do 01.01.04, permanecendo en vigor ata a súa modificación ou derrogación expresa.4. Pleno da Corporación en sesión celebrada o 11 de novembro de 2004, foi publicada no BOP Nº 300 de data 31/12/04, entrando en vigor o día 1 de xaneiro de 2005.5. Pleno da Corporación en sesión de 10 de outubro de 2005 e publicada no BOP nº 287 de 17/12/05, entrando en vigor o 1 de xaneiro de 2006.6. Pleno da Corporación en sesión de 9 de novembro de 2006 e publicada no BOP nº 297 de 29/12/06, entrando en vigor o 1 de xaneiro de 2007.7. Pleno da Corporación en sesión de 13 de setembro de 2007 e publicada no BOP nº 265 de 16 de novembro de 2007, entrando en vigor o 1 de xaneiro de 2008.8. Pleno da Corporación de 13/11/2008 e publicada no BOP nº 296 de 26/12/2008.9. Pleno da Corporación de 12/11/2009 e publicada no BOP nº 274 de 31/12/2009 e corrección de erros BOP Nº 11 de 19 de xaneiro de 2010.10. Pleno do 12/04/2012 2012 e publicada no BOP nº ________ de _________________. Boiro, 31 de maio de 2012 Asdo. O alcalde-Presidente Juan José Dieste Ortigueira